GPSC ร่วง 5% โบรกคาด Q4 เสี่ยงพลิกขาดทุน
GPSC ร่วง 5% ไตรมาส 4/65 เสี่ยงพลิกขาดทุน ขณะที่ผลงานปี 66 ลุ้นฟื้นตัว! จากปรับขึ้น ft-ต้นทุนพลังงานลดลง แนะซื้อเมื่ออ่อนตัวเป้า 81 บาท
GPSC ร่วง 5% ไตรมาส 4/65 เสี่ยงพลิกขาดทุน ขณะที่ผลงานปี 66 ลุ้นฟื้นตัว! จากปรับขึ้น ft-ต้นทุนพลังงานลดลง แนะซื้อเมื่ออ่อนตัวเป้า 81 บาท
26 ม.ค. 2566

ผู้สื่อข่าวรายงานว่า วันนี้(26 ม.ค.66) ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 11:01 น. อยู่ที่ระดับ 70.75 บาท ลบ 3.75 บาท หรือลดลง 5.03% ราคาสูงสุด 74 บาท ราคาต่ำสุด 70.25 บาท ด้วยมูลค่าซื้อขาย 853.87 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า GPSC ว่าราคาหุ้นปรับลงแรงในช่วงเช้าวันนี้ คาดเหตุราคาหุ้นปรับตัวลงแรงเกิดจาก Sell on Fact คาดในระยะสั้นมีความเสี่ยงผลประกอบการไตรมาส 4/65 จะพลิกขาดทุนสุทธิ คาดเบื้องต้นราว 300 ล้านบาท เมื่อเทียบช่วงเดียวกันของปีก่อน และเทียบไตรมาสก่อนหน้า ต่ำกว่าที่เคยประเมินเพราะ ต้นทุนถ่านหินที่สูงกว่าคาด ขึ้นมาราว 20% เทียบไตรมาสก่อนหน้า ซึ่งจะฉุดอัตรากำไรขึ้นต้น(GPM)
ทั้งนี้การแย่ลงเทียบช่วงเดียวกันของปีก่อนมาจาก GPM ส่วนการขายไฟฟ้าลูกค้าอุตสาหกรรมที่ถูกกระทบจากต้นทุนพลังงาน ส่วนการแย่ลงเทียบไตรมาสก่อนหน้า เพราะส่วนแบ่งกำไรฯ โรงไฟฟ้าน้ำไซยะบุรีที่ลดลงตาม seasonal และ GPM ที่ยังต่ำจากต้นทุนถ่านหินกลบ การขึ้นค่า ft
อย่างไรก็ตามคงมุมมองกำไรปกติปี 66 ฟื้นเทียบช่วงเดียวกันของปีก่อนจากการปรับขึ้น ft ต่อเนื่อง และต้นทุนพลังงานลดลง
กลยุทธ์ราคาหุ้น GPSC มีโอกาสเผชิญแรงกดดันระยะสั้น อย่างไรก็ตาม ทิศทางดังกล่าวไม่เปลี่ยนภาพแรงกดดันต้นทุนที่ผ่านจุดสูงสุดไปแล้ว เชิงกลยุทธ์แนะนำรอซื้อเมื่อราคาอ่อนตัว ราคาเป้าหมาย 81 บาท